1. Мәҡәлдең дауамын яҙығыҙ: *Белдең бер һүҙ, әйттең мең һүҙ...*
2. Телмәр эшмәкәрлегенең дүрт төрөн һанап китегеҙ?

**Яуап:** **Яҙыу,уҡыу,һөйләшеү, аудирование**

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Яуап:** *Синонимдар*

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап:** Антитеза (антонимдар)

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуап:** Йырлай алмам, Йәшәй алмам, булайым- беренсе-затта,берлектә.

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

 **Яуап:** Эйәреү(бәйләнеү)саралары.

1. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.-***Яуап:** *Ғилем-ҡош, аҡыл - ҡанат****(Эйә менән хәбәр араһында һыҙыҡ ҡуйыла.*** *Ғилем,аҡыл-эйәләр,ҡош,ҡанат-хәбәрҙәр)*
2. *Болон сәскәләрен һыйпап үтәм,*

*Ҡапыл күрәм: алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

 **Яуап:** *шул -* **күрһәтеүсе алмаш***, әллә нимә*-**билдәһеҙлек алмашы**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап:** **Инеш һөйләм**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан.* (М. Кәрим).

Аҫтына һыҙылған һүҙҙәр нисек атала?

**Яуап:** Антитезалар(антонимдар)

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?- **Яуап:** Атама һөйләмдәр
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап:** **Һыйыныр-**ҡылымдың йөкмәтеү йүнәлеше.**Яна торғайны-**төп мәғәнәле хәл ҡылымға эйәреп килеүсе ярҙамлыҡ ҡылымдар менән яһалған.

1. Өмөтләнәм зәңгәр һауаларҙан,

Өмөтләнәм зәңгәр күктәрҙән**,**

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән**,**

Өмөтләнәм яҡты таңдарҙан**,**

Өмөтләнәм ғорур имәндәрҙән**,**

Өмөтләнәм нескә талдарҙан. (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:** зәңгәр - **аяҙ,таҙа,саф,тыныс.**

Зәңгәр - **аяҙ,тыныс,ҡояшлы,таҙа.**

Тын - **тыныс,һил,һиллек, тыныслыҡ.**

Яҡты - **аяҙ,матур,салт аяҙ,ҡояшлы.**

Ғорур - **мәғрур,мөһабәт,олпат.**

Нескә - **нәҙек,нәзәҡәтле,зифа.**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? **Яуап:** **Ф** хәрефе

Б) Дәрес аҙағы ни менән бөтә? **Яуап: С** хәрефенә

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Яуап: 7 ҡош.**

15. ***Унлап, һигеҙләп*** һандарының төрөн билдәләгеҙ?

**Яуап:** **Сама һаны**

16. Биш ***баш*** умарта, ете ***дана*** китап. Билдәләнгән һүҙҙәр нисек атала?  **Яуап:** Нумератив һүҙҙәр

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **Яуап:** **Рәүеш**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **Яуап:** Ҡайғылы,һағышлы моңдар, көйҙәр. Башҡорт халыҡ йырҙары оҙон көйлө.

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

 **Яуап: Нығынған һүҙбәйләнештәр.**

20. *Айыу майы һөртөү* – мәғәнәһен аңлатығыҙ.

**Яуап: Урлау(Фразеологик берәмек)**